સંસ્કૃત સાહિત્યના મહાકવિ ભવભૂતિએ પોતાના નાટક ‘ઉત્તરરામચરિત’માં સાચું જ કહ્યું છે કે સામાન્ય વ્યક્તિની વાણી અર્થને અનુસરે છે, જ્યારે અસામાન્ય વ્યક્તિની વાણીને અર્થ અનુસરે છે એટલે કે સામાન્ય વ્યક્તિ કોઇ જ્યોતિષી આપણી ભાગ્યમાં હોય તે જ કહે, આમ તેની વાણી અર્થને અનુસરે, પરંતુ અસામાન્ય ભક્તિ એવં સંતની વાણીને તો અર્થ અનુસરે છે. એટલે કે અંતે બોલે તે થાય. સંતની વાણી એમના આશીર્વાદ ફળે જ ફળે, પછી તે આશીર્વાદ પૂ. રંગઅવધૂત મહારાજે આપ્યા હોય કે સંતરામ મહારાજે આપ્યા હોય, પૂ. સાંઈબાબાએ આપ્યા હોય કે પૂ. જલારામ બાપાએ આપ્યા હોય.